Lars Lode

Lars Lode (født 29. januar 1940, død 25. juli 2015) var en norsk prest, forsker, misjonær og bibeloversetter. Han var også lærer ved Misjonshøgskolen i Stavanger. Etter fullført embetseksamen i teologi ved Misjonshøgskolen ble han viet til prest og arbeidet mest som misjonsprest i Kamerun. Han utdannet seg i lingvistikk og fikk spesialitet i hebraisk og gresk.

Liv og virke

Bakgrunn
Ved to anledninger ble Lars Lode henvist til neste årstrinn i sin utdanning. Det ene var i barneskolen, han hadde lest all litteratur i barndomshjemmet når fylt 5 år og var vurdert som kyndig nok til å hoppe over et klassetrinn. Også i teologistudiene Misjonsskolen / Menighetsfakultetet  1959-64 fullførte han studiet et år tidligere.

Misjonær, oversetter, og meget annet
Hans første periode i Kamerun var 1966-1970 hvor han var utsendt av Det Norske Misjonsselskap og tjenestegjorde i Mbe-regionen nord i Kamerun. 

Etterhvert fokuserte han mer på bibeloversettelse i samarbeid med bibeloversettelsesorganisasjonen Wycliffe. Han forskjelligeulike språkgrupper nord i Kamerun blant annet i områdene Kolbila, Nduupa og Dugun hvor han arbeidet med kombinasjon bibeloversettelse samt oversettelse av folkefortellinger supplert med lese og skriveopplæring.

Før Lars Lode gikk av med pensjon var han involvert i språkoversettinger fra hebraisk og gresk til lokalspråk i Kamerun. 

Av utgivelser i fagtidsskrift publiserte han fra 1984-1990 tre artikler i det sørafrikanske tidsskriftet Semitics, samt et i Journal of Translation and Textilinguistics i 2002 der han belyste emner i GT forklart ut fra hebraisk diskurs.

Lars Lode har også publisert en løsning på hebraisk tegnsetting som har høstet internasjonal anerkjennelse. Disse tegnenes betydning var gått tapt og Lars Lode mente å ha forsket seg til betydningen. Hans artikkel ble publisert i Biblical Hebrew and Discourse Linguistics.

Han arbeidet også med kryssord i hebraiske tekster.

På slutten av 70-tallet og begynnelsen av 80-tallet deltok han aktivt med på flere arrangementer mot provosert abort. 

Han arbeidet også med slektsforskning fra 70-tallet frem til 1998 og fikk systematisert slektslinjer tilbake til 1296.

Pensjonstilværelsen var på Jæren hvor han lanserte nye teorier for bakgrunnen til stedsnavn i Rogaland og nærområdet basert på kunnskap om kananeisk språk, referert til blant annet i Historielaget Sola.

Også to brødre gjorde evangelisk arbeid utenlands, hans bror Kåre Lode og Torger Lode.

Referanser 

Norske misjonærer
Lutherske misjonærer
Misjonærer i Kamerun
Norske oversettere
Norske bibeloversettere
Misjonærer tilknyttet Det Norske Misjonsselskap‎
Norske forfattere
Norske lutherske prester
Personer fra Stavanger kommune